ທະເລຕາເວັນອອກ
ພາບປະກອບ:intrnet
ກອງປະຊຸມສຳມະນາດັ່ງກ່າວໂດຍສະຖາບັນນະໂຍບາຍການຕ່າງປະເທດສົມທົບກັບພັນທະມິດທະເລ, ມະຫາວິທະຍາໄລ John Hopkins ຂອງອາເມລິກາ ຈັດຕັ້ງໃນວັນທີ 20/10 ໄດ້ປຶກສາຫາລືກ່ຽວກັບສະພາບຄວາມໝັ້ນຄົງ ແລະ ການຜັນແປໃນໄລຍະມໍ່ໆມານີ້ ຢູ່ ທະເລຕາເວັນອອກ. ທີ່ກອງປະຊຸມສຳມະນາ, ນັກຂ່າວ, ນັກຄົ້ນຄ້ວາ James Borton ຖືວ່າ ສະພາບແວດລ້ອມທະເລ ແລະ ຄວາມໝັ້ນຄົງທະເລຕາເວັນອອກ ພວມຖືກນາບຂູ່ຢ່າງຮ້າຍແຮງ ຍ້ອນບັນດາການເຄື່ອນໄຫວປ່ຽນແປງສະພາບເດີມຢູ່ທະເລຕາເວັນອອກໃນໄລຍະຜ່ານມາ. ໃນຂະນະນັ້ນ, ທ່ານ Wallace Gregson, ອະດີດພົນຕີທະຫານເຮືອສູ້ຮົບທາງບົກ ອາເມລິກາ, ຜູ້ອຳນວຍການສູນຄົ້ນຄ້ວາກ່ຽວກັບຈີນ ແລະ ປາຊີຟີກ ໄດ້ຕີລາຄາວ່າ ບັນດາຄຳຖະແຫລງອະທິປະໄຕ ແລະ ການເຄື່ອນໄຫວປ່ຽນແປງສະພາບເດີມດ້ວຍຂອບຂະຫນາດໃຫຍ່ຢູ່ທະເລຕາເວັນອອກໃນໄລຍະມໍ່ໆມານີ້ ພວມເຮັດໃຫ້ການພົວພັນດ້ານການທູດເຄັ່ງຕຶງຂຶ້ນຕື່ມ, ກໍ່ຂາດສະຖຽນລະພາບ ແລະ ໄພຈະເກີດການປະທະກັນໃນພາກພື້ນ.
(ແຫຼ່ງຄັດຈາກ VOV)